Παλαιοχώρι Μικρού Περιστερίου Ιωαννίνων

Το Παλαιοχώρι Μικρού Περιστερίου ή Μετσόβου είναι ορεινό χωριό της Ηπείρου στην Περιφερειακή Ενότητα Ιωαννίνων.

 Γεωγραφικά - ιστορικά στοιχεία 
Το Παλαιοχώρι βρίσκεται προς τα όρια με την Περιφερειακή Ενότητα Τρικάλων και είναι κτισμένο στις βόρειες πλαγιές του όρους Λάκμος ή Περιστέρι (τμήμα της οροσειράς της νότιας Πίνδου) σε υψόμετρο 950 μέτρα. Απέχει 45 χλμ. Α.-ΒΑ. από την πόλη των Ιωαννίνων (οδικά - μέσω Εγνατίας) και 17 χλμ. (οδικά - μέσω Εγνατίας) Ν.-ΝΔ. από το Μέτσοβο (έδρα του δήμου). Δυτικά του χωριού περνά ο χείμαρρος Γκούρα που καταλήγει βορειότερα στον Μετσοβίτικο ποταμό και σχηματίζει το ομώνυμο φαράγγι ή φαράγγι του Δέους που αποτελεί κατάλληλο προορισμό για Canyoning. 

Ενδιαφέρον αξιοθέατο είναι το το συγκρότημα (Νερόμυλος - Νεροτριβή - Μαντάνια) ιδιοκτησίας του Μοναστηρίου της Ιεράς Κοίμησης Θεοτόκου το οποίο έχει χαρακτηριστεί ως ιστορικό διατηρητέο μνημείο "γιατί αποτελεί αξιόλογο δείγμα λαϊκής αρχιτεκτονικής της περιοχής σημαντικό για τη μελέτη της ιστορίας της αρχιτεκτονικής. Ορίζουμε επίσης ζώνη προστασίας 100 μ. περιμετρικά του συγκροτήματος". 

Το χωριό  αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην κοινότητα Μικρού Περιστερίου. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας που υπάγεται στο δήμο Μετσόβου και σύμφωνα με την απογραφή 2011 έχει πληθυσμό 15 κατοίκους.ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10575 (σελ. 101 του pdf)

Σημείωση
Στην Ήπειρο και το Δήμο Βορείων Τζουμέρκων υπάρχει ο συνώνυμος οικισμός Παλαιοχώρι όπως και στο Δήμο Δωδώνης το Παλαιοχώρι.

Παραπομπές

Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων